id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id ms nl id id pl id id id id id id id ms id id id id id ms id ms id id id ms id id id ms ms id id id id id id id id id id id ms ms ms id ms id id id id id ms id id ms ms ms ms ms ms de id id ms id id id eo id id fr id id id id en id id hy hy hy ms ms en en en en en en en en en id ms id id id en id id jv ms id id it es id id en id ms ms ms ms ms ms
Ibu Mengandung Lewat? Ini 7 Risiko Berkaitan Dengannya
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
7 Risiko Jika Hamil Lewat Di Usia 35 Tahun Ke Atas
Ditulis oleh Mohammad Nazri Zulkafli Disemak pada 15/04/2021
Disemak secara perubatan oleh Dr. Joseph Tan
Sejak tahun 1950, kehamilan lewat yang sering dikaitkan dengan peningkatan pada usia ibu mempunyai nilai umur yang berbeza. Ada kalanya 35 tahun digunakan sebagai nilai atas dan kadangkala, kehamilan lewat didefinisikan sebagai kehamilan yang berlaku selepas umur 40 tahun.
Menurut kajian yang dijalankan pada tahun 2014 oleh Mathews and Hamilton, sejak tahun 1970, jumlah kehamilan pertama yang berlaku selepas usia 35 tahun semakin meningkat.
Pada tahun 2016, kira-kira 15% kehamilan berlaku dalam kalangan ibu yang berusia 35 tahun ke atas di Amerika Syarikat. Ini merupakan peningkatan jumlah berbanding dengan tahun 2002 (pada kadar 11%).
Jadi mengapa perkara ini penting?
Kehamilan pada usia yang dianggap lanjut untuk para ibu boleh menyebabkan peningkatan risiko tertentu.
Artikel ini akan mengupas 7 risiko yang ibu perlu tahu sekiranya merancang untuk hamil pada usia 35 tahun dan ke atas.
Untuk mendapatkan lebih banyak info tentang Kehamilan, sila dapatkannya di sini.
1. Pada usia 35 tahun dan ke atas, peluang untuk ibu mengandung rendah
Dalam kitaran haid wanita, terdapat 6 hari di mana wanita mempunyai peluang yang tinggi untuk hamil.
5 hari berlaku sebelum ovulasi manakala 1 hari lagi adalah semasa ovulasi berlaku.
Ovum hanya boleh hidup selama 24 jam manakala sperma pula boleh hidup selama 5 hari maksimum di dalam saluran reproduktif wanita.
Fakta ini sering digunakan oleh pasangan suami isteri untuk melakukan hubungan seks tanpa menggunakan sebarang alat mencegah kehamilan dan dalam masa yang sama tidak ingin mempunyai anak.
Walaupun cara ini dikira tidak sempurna seperti apa yang ditunjukkan oleh kajian di Universiti Duke, tapi mereka yang berusia 35 tahun ke atas mempunyai peluang yang rendah untuk hamil.
Dalam kajian tersebut yang diterajui oleh David Dunson yang melibatkan 768 pasangan, sebanyak 433 pasangan hamil.
Mereka yang berusia 35 tahun ke atas mempunyai 25% peluang untuk hamil. Jika dibandingkan dengan mereka yang berusia 25 tahun, peluang ini boleh dianggap sangat rendah.
2. Hubungan seks seharusnya dilakukan 1-2 hari sebelum ovulasi
Kajian menunjukkan, mereka yang mengira waktu subur dan melakukan hubungan seks 1-2 hari sebelumnya mempunyai kebarangkalian yang tinggi untuk hamil.
Namun jika dibandingkan dengan mereka yang berusia 34 tahun dan ke bawah, peluang ibu mengandung bagi wanita berusia 35 tahun dan ke atas sangat rendah.
Kajian yang dijalankan oleh Universiti Boston yang melibatkan 2,820 pasangan telah menunjukkan 72% daripada jumlah subjek yang berusia 35 tahun ke atas hamil setelah setahun mencuba.
Mereka yang berusia 34 tahun ke bawah pula mempunyai kebarangkalian setinggi 87%.
Dapatan kajian ini bertepatan dengan kajian-kajian lain yang pernah dilakukan berkenaan dengan pemalar yang sama (masa melakukan hubungan seks dan kehamilan).
3. Sukar untuk ibu mengandung jika usia melebihi 35 tahun
Dalam kaji selidik yang dijalankan oleh Mohamed Hassan dan Stephen Killick pada tahun 2006 melibatkan 1,976 wanita, 72% subjek yang berusia 35 tahun ke atas hamil manakala bagi mereka yang berusia 25 tahun ke bawah, 90% daripada mereka hamil.
Secara puratanya mereka yang berusia 35 tahun ke atas hamil setelah 11 bulan mencuba.
Bagi mereka yang berusia 25 tahun ke bawah pula, mereka hanya perlu mencuba untuk 5-6 bulan.
Apa yang lebih menakutkan lagi adalah, pakar menjangkakan peratusan tersebut sebagai nilai yang lebih rendah daripada nilai sebenar.
Ini berikutan pengkaji utama hanya menemu ramah mereka yang sudah hamil, bukan mereka yang masih mencuba untuk hamil.
4. Setelah berusia 35 tahun ke atas, risiko keguguran meningkat sehingga 60%
Ada sebabnya kenapa mereka yang berusia 35 tahun dan ke atas dianggap sebagai kehamilan berisiko tinggi.
Kajian mengenai risiko keguguran pada ibu mengandung yang berusia 35 tahun ke atas dilakukan pada wanita yang menjalani rawatan kesuburan in vitro fertilization (IVF).
Mungkin ada berpendapat bahawa dapatan tersebut tidak tepat. Walau bagaimanapun kajian yang hampir sama pada mereka yang subur menunjukkan dapatan yang serupa.
Bagi mereka yang menjalani rawatan IVF risiko keguguran meningkat setinggi 60% pada usia 45 tahun.
5. Mereka yang pernah melahirkan anak mempunyai peluang yang tinggi untuk hamil kelak
Mereka yang pernah melahirkan anak pada usia muda kelihatan tidak mempunyai masalah kesuburan sehingga mereka mencapai usia 38 tahun.
Bagi mereka yang tidak pernah melahirkan anak pula, masalah ketidaksuburan kebiasaannya berlaku lebih awal, pada usia 33-34 tahun.
Terdapat dua sebab yang diberikan oleh pakar:
Kelahiran melaras semula tahap kesuburan wanita namun mekanisme di sebalik fenomena ini tidak diketahui
Fenomena bias pemilihan. Mereka yang pernah melahirkan anak adalah lebih subur berbanding mereka yang tidak melahirkan anak pada usia muda.
Hipotesis ini telah dibuktikan melalui kajian terhadap 2,820 yang telah dijalankan oleh Dr Kenneth J Rothman, Profesor Epidemiologi dari Universiti Boston.
6. Usia pasangan anda (suami) penting terutamanya jika mereka berusia 40 tahun dan ke atas
Perkara ini telah dibuktikan melalui kaji selidik yang dilakukan oleh Hassan dan Killick.
Wanita yang mempunyai pasangan berusia 45 tahun dan ke atas mempunyai purata masa 19 bulan untuk hamil. Bagi lelaki yang berusia 50 tahun pula, masa untuk wanita hamil berada pada purata 32 bulan, hampir dua kali ganda daripada mereka yang berusia 45 tahun!
Oleh sebab itulah kehamilan bukan satu perkara yang menjadi kesalahan wanita apabila ia tidak menjadi.
Boleh jadi, ada masalah dengan tahap kesuburan suami.
7. Gaya hidup penting bagi menentukan peluang ibu mengandung
Mereka yang mengamalkan gaya hidup tidak sihat, merokok terutamanya, boleh memberikan kesan buruk kepada tahap kesuburan wanita.
Mereka yang merokok mempunyai risiko 2 kali ganda untuk tidak mempunyai anak selepas 5 tahun mencuba.
Begitu juga dengan rawatan kesuburan, pasangan yang menjalani rawatan IVF mempunyai risiko kegagalan yang tinggi sekiranya mempunyai tabiat merokok.
Mereka yang merokok mempunyai risiko keguguran 30% lebih tinggi berbanding dengan wanita lain pada usia yang sama.
Namun, kesan ini boleh dielakkan dengan cara berhenti merokok.
Jika anda ingin merancang kehamilan, pastikan anda mempertimbangkan sebaiknya berkenaan dengan usia hamil.
Lebih baik jika anda berbincang dengan pakar bagi mendapatkan nasihat perubatan dan pemeriksaan fizikal sekiranya perlu.
Kehamilan pada usia 35 tahun ke atas mempunyai risiko tertentu namun itu tidak bermakna mereka yang mencecah usia tersebut tidak boleh mempunyai anak.
Pertambahan Berat Badan Kehamilan
Kalkulator ini adalah untuk wanita yang ingin tahu berapa berat badan semasa hamil yang terbaik, berdasarkan berat badan mereka sebelum hamil.
Anda memeriksanya untuk siapa?
Berapa minggu kehamilan anda?
Berapa berat badan anda sebelum hamil? (kg)
Berapa tinggi badan anda? (cm)
Berapa berat badan anda sekarang? (kg)
Anda hamil anak kembar? YaTidak
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
First Births to Older Women Continue to Rise. (https://www.cdc.gov/nchs/data/databriefs/db152.pdf). Diakses pada 3 Mac 2020.
Volitional determinants and age-related decline in fecundability: a general population prospective cohort study in Denmark. (https://www.fertstert.org/article/S0015-0282(13)00339-7/pdf). Diakses pada 3 Mac 2020.
Changes with age in the level and duration of fertility in the menstrual cycle. (https://academic.oup.com/humrep/article/17/5/1399/845579). Diakses pada 3 Mac 2020.
Factors affecting time to pregnancy. Diakses pada 3 Mac 2020.
Volitional Determinants and Age-related Decline in Fecundability: A General Population Prospective Cohort Study in Denmark. (https://www.ncbi.nlm.nih.gov/pmc/articles/PMC3672329/). Diakses pada 3 Mac 2020.
Paternal age and maternal age are risk factors for miscarriage; results of a multicentre European study. Diakses pada 3 Mac 2020.
Reduced quality and accelerated follicle loss with female reproductive aging – does decline in theca dehydroepiandrosterone (DHEA) underlie the problem? (https://www.ncbi.nlm.nih.gov/pmc/articles/PMC3878748/pdf/1423-0127-20-93.pdf). Diakses pada 3 Mac 2020.
Does giving birth “reset” a woman’s fertility? (https://expectingscience.com/2015/02/06/does-giving-birth-reset-your-fertility/). Diakses pada 3 Mac 2020.
AWAS! Risiko Diabetes Masa Hamil Boleh Berlanjutan Hingga Lepas Bersalin
Selamat Ke Untuk Wanita Mengandung Pakai Pelitup Muka? Ini Penjelasan Pakar!
Ditulis oleh Mohammad Nazri Zulkafli Disemak pada 15/04/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.